CELEX: C2004/179/21
Language: lt
Date: 2004-07-10 00:00:00
Title: Byla T-148/04: TQ3 Travel Solutions 2004 m. balandžio 26 d. pareikštas ieškinys Europos Bendrijų Komisijai

10.7.2004   
            
            
               LT
            
            
               Europos Sąjungos oficialusis leidinys
            
            
               C 179/10
            
         TQ3 Travel Solutions 2004 m. balandžio 26 d. pareikštas ieškinys Europos Bendrijų Komisijai
   (Byla T-148/04)
   (2004/C 179/21)
   Bylos kalba: prancūzų
   2004 m. balandžio 26 d. Europos Bendrijų Pirmosios instancijos teisme buvo pareikštas, TQ3 Travel Solutions, įsisteigusios Mechelen (Belgija), atstovaujamos advokatų Rusen Ergec ir Kim Moric, ieškinys Europos Bendrijų Komisijai.
   Pareiškėja Pirmosios instancijos teismo prašo:
   
               —
            
            
               Panaikinti 2004 m. vasario 24 d. Komisijos sprendimą, kuriuo pareiškėja informuojama apie jos paraiškos dėl sutarties Nr. ADMIN/D1/PR/2003/131 1 dalies (Briuselis) atmetimą;
            
         
               —
            
            
               Panaikinti Komisijos sprendimą, apie kurį pareiškėjai buvo pranešta 2004 m. kovo 16 d. laišku, dėl sutarties dalies Nr. 1 sudarymo su įmone Carlson Wagonlit Travels;
            
         
               —
            
            
               Pripažinti, kad Komisijos neteisėti veiksmai yra klaida, užtraukianti Komisijai atsakomybę pareiškėjos atžvilgiu;
            
         
               —
            
            
               Pasiūlyti kreiptis pareiškėjai į Komisiją, kad būtų įvertinta patirta žala;
            
         
               —
            
            
               Priteisti iš Komisijos visas bylinėjimosi išlaidas.
            
         Teisiniai pagrindai ir pagrindiniai argumentai
   Pasibaigus 2003 spalio 20 d. ribotam paraiškų konkursui, susijusiam su „Kelionių agentūros paslaugomis“ (1) ir vertinimo procedūrai, Komisija priėmė sprendimą laimėtoju išrinkti ne pareiškėją, o įmonę Carlson Wagonlit Travels.
   Ginčydama šiuos sprendimus, pareiškėja remiasi dviem vienodais teisiniais pagrindais, kylančiais iš Komisijos padarytos aiškios paraiškų vertinimo klaidos.
   Pirmuoju teisiniu pagrindu pareiškėja nurodo, kad Komisija padarė aiškią vertinimo klaidą, manydama, kad įmonės Carlson Wagonlit Travels paraiška nebuvo neįprastai mažos vertės; be to, ji remiasi neteisėtumu, atsiradusiu dėl 2002 m. gruodžio 23 d. Komisijos reglamento EB Nr. 2342/2002 (2) 146 straipsnio 4 dalyje numatytos Europos institucijų pareigos prašyti bet kokios informacijos apie paraiškos sudėtį pažeidimo.
   Antras teisinis pagrindas yra susijęs su Komisijos padaryta aiškia paraiškos kokybinės vertės vertinimo klaida, suteikiant Carlson Wagonlit Travels aukštesnį balą dėl jos siūlomų paslaugų kokybės, nors ši paraiška neleistų garantuoti pakankamos susijusių paslaugų kokybės.
   
      (1)  Sutarties Nr. ADMIN/D1/PER/2003/131. (OL S 143)
   
      (2)  2002 m. gruodžio 23 d. Komisijos reglamentas (EB, Euratomas) Nr. 2342/2002 nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles. (OL L 357, p. 1)